ΓΡΑΠΤΗ ΕΡΩΤΗΣΗ E-4019/00

υποβολή: Doris Pack (PPE-DE) προς την Επιτροπή

(21 Δεκεμβρίου 2000)

Θέμα: Συστήματα φθηνότερων ναύλων ταξιδιωτικών πρακτορείων και αεροπορικών εταιριών

1. Η Επιτροπή έχει ανακοινώσει ότι θα εξετάσει κατά πόσο τα συστήματα φθηνότερων ναύλων των διαφόρων ευρωπαϊκών αεροπορικών εταιριών δημιουργούν διακρίσεις. Ποίο είναι το αποτέλεσμα της έρευνας αυτής; Συμμορφούνται, λ.χ., συστήματα όπως του Miles & Moreτης γερμανικής εταιρίας Lufthansa με τους κοινοτικούς όρους περί ανταγωνισμού;

2. Επιχειρείται με τέτοιου είδους εκπτώσειςπέρ πιστών πελατών ο σύνδεσμος με επιχειρήσεις που κατέχουν δεσπόζουσα θέση στην αγορά με αποτέλεσμα να παρακωλύονται οι δραστηριότητες άλλων ανταγωνιστριών επιχειρήσεων;

3. Έχει εξετάσει η Επιτροπή το ζήτημα της μείωσης της προμήθειας που καταβάλλουν οι ευρωπαϊκές αεροπορικές εταιρίες στα ταξιδιωτικά πρακτορείαπό το πρίσμα της δεσπόζουσας θέσης στην αγορά των εταιριών αυτών και της μειονεκτικής θέσης και εκμετάλλευσης των ταξιδιωτικών πρακτόρων; Σε ποιο αποτέλεσμα κατέληξε η έρευνα αυτή;

4. Θεωρεί η Επιτροπή ότι η μείωση των βασικών προμηθειών από 9 % σε 5 %, και συνεπώς η μείωση των εσόδων των ταξιδιωτικών πρακτορείων από προμήθειες για πωλήσεις εισιτηρίων σε εθνικό και ενδοευρωπαϊκό επίπεδο κατά 45 %, συνιστά δυσμενή διάκριση ή τακτική εκμετάλλευσής τους και ιδίως εφόσον πρόκειται για αεροπορικές εταιρίες που κατέχουν δεσπόζουσα θέση στην αγορά;

5. Τα διάφορα προγράμματα κινήτρων των αεροπορικών εταιριών ασκούν δύναμη έλξης που προκαλεί στρεβλώσεις στον ανταγωνισμό. Έχει εξετάσει τα προγράμματα αυτά η Επιτροπή; Σε ποια αποτελέσματα έχει καταλήξει; Τι πρόκειται να πράξει, ενδεχομένως, η Επιτροπή για την εξάλειψη των δυσμενών επιπτώσεων των προγραμμάτων κινήτρων;

6. Σε ποιο αποτέλεσμα κατέληξε η έρευνα της Επιτροπής όσον αφορά την αυξανόμενη συμμετοχή (εθνικών) αεροπορικών εταιριών σε διεθνείς ή παγκόσμιες συμμαχίες; Οδηγούν τέτοιου είδους συμμαχίες σε συμφωνίες για τον καθορισμό τιμών, κανόνων, δρομολογίων πτήσεων και παροχών;

7. Τι ενέργειες πρόκειται να αναλάβει η Επιτροπή ενόψει των πορισμάτων των ερευνών της προκειμένου να απαγορεύσει τη δημιουργία συμμαχιών που περιορίζουν τον ανταγωνισμό και ειδικότερα σε περιπτώσεις κατά τις οποίες οι εν λόγω δραστηριότητες των αεροπορικών εταιριών παρακωλύουν μαζικά τον ανταγωνισμό;

8. Έχει εφαρμοσθεί η οδηγία της ΕΕ επαρκώς στην εθνική νομοθεσία όλων των κρατών μελών; Εάν τούτο δεν συμβαίνει, σε ποια κράτη δεν έχει εφαρμοσθεί επαρκώς ή και καθόλου;

9. Έχουν διαπιστωθεί καταστάσεις καταχρήσεων που συνδέονται με τηνποχρεωτική ασφάλιση κατά αφερεγγυότητας των ταξιδιωτικών πρακτόρων; Έχει διαπιστωθεί στο πλαίσιο αυτό, ότι περιπτώσεις αφερεγγυότητας συνδέονται μεπερδιογκωμένους λογαριασμούς των διαφόρων φορέων παροχήςπηρεσιών (ξενοδοχείων, αεροπορικών εταιριών, επιχειρήσεων τουριστικών λεωφορείων, ταξιδιωτικών πρακτόρων, κ.α.); Σε ποιές ενέργειες προτίθεται να προβεί η Επιτροπή προκειμένου να εκλείψουν τέτοιου είδους καταχρήσεις και ιδίως εφόσον καταλήγουν τελικά μέσωψηλότερων ασφαλίστρων σε βάρος των καταναλωτών;

Απάντηση του κ. Monti εξ ονόματος της Επιτροπής

(5 Μαρτίου 2001)

1. Το Αξιότιμο Μέλος του Κοινοβουλίου αναφέρεται στην έρευνα της Επιτροπής στα συστήματα εκπτώσεων που εφαρμόζουν οι ευρωπαϊκοί αερομεταφορείς. Πρόκειται πιθανώς για έρευνες ανταγωνισμού που ανακοινώθηκαν την εποχή της έκδοσης της απόφασης σχετικά με το καθεστώς κινήτρων για βρετανούς ταξιδιωτικούς πράκτορες από την British Airways(1). Μετά την έκδοση αυτής της απόφασης η British Airways άλλαξε ριζικά το καθεστώς κινήτρων για ταξιδιωτικούς πράκτορες. Ως συνέπεια των εν εξελίξει ερευνών της Επιτροπής άλλων καθεστώτων κοινοτικών αερομεταφορέων για ταξιδιωτικούς πράκτορεςποβάλλονται σήμερα αναθεωρημένα καθεστώτα στην Επιτροπή από άλλες αεροπορικές εταιρίες. Η Επιτροπή λαμβάνει όλα τα απαραίτητα μέτρα για να εξασφαλίσει ότι οι αρχές στην απόφαση για την British Airways εφαρμόζονται από άλλες κοινοτικές αεροπορικές εταιρίες σε παρόμοιες περιπτώσεις.

Ωστόσο, οι έρευνες αυτές δεν καλύπτουν τα κίνητρα Frequent Flyer Programme που προσφέρονται από αεροπορικές εταιρείες σε άτομα που ταξιδεύουν με αυτές. Η Επιτροπή δεν έχει ερευνήσει το καθεστώς Miles and More στο οποίο αναφέρεται το Αξιότιμο Μέλος του Κοινοβουλίου και δεν έχει προβεί σε καμία δήλωση σχετικά με την τήρηση της κοινοτικής νομοθεσίας περί ανταγωνισμού ή οτιδήποτε άλλο σχετικά με αυτό ή ακόμη και με οποιοδήποτε άλλο Frequent Flyer Programme.

2. Στο βαθμό που η φράση καθεστώτα εκπτώσεων πιστότητας αναφέρεται στα κίνητρα που προσφέρουν οι αεροπορικές εταιρείες σε ταξιδιωτικούς πράκτορες η θέση της Επιτροπής ως προς αυτά καθώς και οι σχετικές ενέργειές της περιγράφονται στην απάντηση στην πρώτη ερώτηση του Αξιότιμου Μέλους του Ευρ. Κοινοβουλίου.

Εάν, αντιθέτως, η φράση καθεστώτα εκπτώσεων πιστότητας αναφέρεται στα κίνητρα όπως το Frequent Flyer Miles που χορηγείται στους επιβάτες, τότε πρέπει να σημειωθεί ότι η Επιτροπή δεν έχει λάβει ακόμα θέση ως προς το κατά πόσον αυτά καθ' αυτά τα καθεστώτα παραβαίνουν την κοινοτική νομοθεσία περί ανταγωνισμού. Ωστόσο στην εξέτασή της των συμπράξεων μεταξύ αεροπορικών εταιριών, η Επιτροπή αναγνώρισε το συνδυασμό των προγραμμάτων Frequent Flyer που εφαρμόζεται από τα συμβαλλόμενα μέρη της σύμπραξης ως ένα παράγοντα που καθιστά δυσχερέστερο στα τρίτα μέρη να ανταγωνιστούν με τα συμβαλλόμενα μέρη της συμμαχίας και πρότεινε μέτρα για άρση αυτού του φαινομένου(2).

3.-4. Σε ό,τι αφορά την τρίτη και τέταρτη ερώτηση δηλ. εάν οι εκπτώσεις στη βασική προμήθεια που καταβάλλονται από τους αερομεταφορείς παραβιάζουν την κοινοτική νομοθεσία περί ανταγωνισμού, η Επιτροπή παραπέμπει το Αξιότιμο Μέλος του Κοινοβουλίου στην απάντησή της στη γραπτή ερώτηση P-0062/00 της κας Gebhardt(3).

5. Εάν με τον όρο προγράμματα κινήτρων εννοούνται τα προγράμματα κινήτρων που χορηγούνται από τις αεροπορικές εταιρίες στους ταξιδιωτικούς πράκτορες, η Επιτροπή παραπέμπει το Αξιότιμο Μέλος του Κοινοβουλίου στην απάντησή της στην πρώτη του ερώτηση. Εάν, εξάλλου, η φράση αναφέρεται στα καθεστώτα κινήτρων όπως το Frequent Flyer Miles που προσφέρονται σε επιβάτες, η Επιτροπή παραπέμπει το Αξιότιμο Μέλος του Ευρωπαϊκού Κοινοβουλίου στην απάντησή της στην δεύτερή του ερώτηση.

6.-7. Η Επιτροπή διεξάγει ενεργητικά έρευνες για έναν αριθμό συμπράξεων μεταξύ αερομεταφορέων. Χαρακτηριστικά αυτές οι συμπράξεις περιλαμβάνουν συμφωνίες μεταξύ των συμβαλλομένων μερών που καλύπτουν ένα ή περισσότερα εισιτήρια, ωράρια, επιλογή προορισμού και άλλες μορφές παροχής αεροπορικήςπηρεσίας. Τέτοιου είδους συμφωνίες περιορίζουν τον ανταγωνισμό μεταξύ των συμβαλλομένων μερών της σύμπραξης. Ωστόσο οι συμπράξεις μπορούν επίσης να παρέχουν οφέλη, για παράδειγμα την αύξηση του αριθμού και της ποιότητας αεροπορικώνπηρεσιών που προσφέρονται στο κοινό και την αύξηση της αποτελεσματικότητας με την οποία προσφέρονται. Για το λόγο αυτό οι συμπράξεις δεν μπορούν να τύχουν εξαίρεσης της απαγόρευσης περιορισμένης συμφωνίας που προβλέπεται από τη Συνθήκη ΕΚ. Για να τύχουν τέτοιας εξαίρεσης πρέπει να συντρέχει η περίπτωση στην οποία ο ανταγωνισμός δεν αποκλείεται σε κάθε ατομική αγορά, ότι τα οφέλη της περιοριστικής συμφωνίας μετακυλίονται στους καταναλωτές και ότι η σύμπραξη δεν είναι περισσότερο περιοριστική από ότι είναι αναγκαίο για να πετύχει τα αναγνωρισμένα οφέλη. Σε όλες αυτές τις περιπτώσεις η Επιτροπή λαμβάνει τα απαραίτητα μέτρα είτε για να επιβάλλει επανορθώσεις είτε για να πετύχει εθελοντικές αναλήψειςποχρεώσεων έτσι ώστε να διασφαλίσει ότι πληρούνται οι προϋποθέσεις για εξαίρεση.

8. Η Επιτροπή γνωρίζει καλώς ότι η οδηγία στην οποία έγινε αναφορά είναι η οδηγία του Συμβουλίου 90/314/ΕΟΚ της 13ης Ιουνίου 1990 για τα οργανωμένα ταξίδια και τις οργανωμένες διακοπές και περιηγήσεις(4). Εθνικές διατάξεις που εφαρμόζουν αυτή την οδηγία διαβιβάστηκαν από όλα τα κράτη μέλη.

9. Δεν έχει περιέλθει στη γνώση της Επιτροπής καμία ένδειξη που να αφορά τον τύπο κατάχρησηςποχρεωτικής ασφάλισης για αφερεγγυότητα όπως περιγράφηκε. Εάν εμφανισθεί ένδειξη τέτοιας κατάχρησης θα αποτελέσει αντικείμενο ανησυχίας για την Επιτροπή και για το συγκεκριμένο κράτος μέλος ή τα κράτη μέλη που είναιπεύθυνα για την εφαρμογή της σχετικής οδηγίας.

(1) Απόφαση της Επιτροπής 1999/1973/ΕΚ British Airways, [2000], ΕΕ L 30 της 4.2.2000.

(2) Βλ. για παράδειγμα την ανακοίνωση της Επιτροπής που αφορά τη σύμπραξη μεταξύ Lufthansa, SAS και United Airlines, [1998], ΕΕ C 239 της 30.7.1998.

(3) ΕΕ C 280 E της 3.10.2000.

(4) ΕΕ L 158 της 23.6.1990.